|  |  |  |
| --- | --- | --- |
| B O S N A I H E R C E G O V I N A |  | Б О С Н А И Х Е Р Ц Е Г О В И Н А |
| VIJEĆE MINISTARA | САВЈЕТ МИНИСТАРА |
| ***DIREKCIJA ZA EVROPSKE INTEGRACIJE*** |  |
| ***DIREKCIJA ZA EUROPSKE INTEGRACIJE*** | ***ДИРЕКЦИЈА ЗА ЕВРОПСКЕ ИНТЕГРАЦИЈЕ*** |

Сарајево, 6.5.2025. године

МЕДИЈИМА

**НАЈАВА ЗА МЕДИЈЕ**

**Конференција „Млади и европске интеграције – изазови и прилике“**

Дирекција за европске интеграције и Популациони фонд Уједињених нација (УНФПА), у сарадњи са Министарством цивилних послова Босне и Херцеговине и организацијом *Humanity in Action*, поводом обиљежавања Дана Европе и Европске седмице у БиХ, организују конференцију под називом „Млади и европске интеграције - изазови и прилике“.

Конференција ће се одржати 7. маја 2025. године у Парламентарној скупштини БиХ (Бијела сала), са почетком у 10 часова.

Циљ конференције је да се актуелизује питање значаја укључивања младих и невладиних организација које се баве положајем младих у процес европских интеграција. Кроз три панел-дискусије („Истраживање ставова младих – перспективе и очекивања“, „Европске интеграције за младе - користи и прилике“ и „Стратешки приступ унапређењу статуса младих“), говориће се о резултатима релевантних истраживања, важности умрежавања организација цивилног друштва, усвајању стратешких докумената, наредним корацима ка унапређењу ангажмана младих, као и о примјерима добре праксе из сусједних земаља.

Изјаве за медије планиране су у 9:30 часова (хол у приземљу Зграде институција БиХ), а медијима ће се обратити:

* Елвира Хабота, директорка Дирекције за европске интеграције
* Луиђи Сорека (Luigi Soreca), шеф Делегације ЕУ у БиХ
* Џастин Коулсон (Justine Coulson), представница УНФПА за БиХ
* Зарја Марковић, пројектна координаторка у *Humanity in Action* БиХ

Позивамо вашу медијску кућу да пропрати овај догађај. У прилогу се налази програм конференције.

Дирекција за европске интеграције